Més d’una desena d’exposicions i el còmic Pepiu de Castellar, entre les propostes de ‘Cultura als Campus’ de la UV per a març

## Més d’una desena d’exposicions i el còmic Pepiu de Castellar, entre les propostes de ‘Cultura als Campus’ de la UV per a març

La dansa arriba als centres amb el programa 'Cultura als campus'.

La Universitat de València, a través del programa ‘Cultura als Campus’, ha inaugurat al març cinc exposicions als diferents campus universitaris (Blasco Ibáñez, Tarongers, Burjassot-Paterna i Ontinyent). A això se li sumen les huit, que es van inaugurar al febrer, algunes de les quals continuen obertes. Mitjançant aquest projecte, la Universitat de València tracta d’acostar als campus la programació d’exposicions, debats, tallers, arts escèniques, dansa, projeccions, jornades, cursos i recitals poètics, entre altres activitats culturals.

El mes de març arriba amb cinc noves exposicions. El dilluns 3, en l’Espai Vives, es va inaugurar 'HABITAR EL VIVES. Memòria d’un espai universitari’, una exposició sobre la història de l’edifici de Javier Goerlich. Des del mateix dia, al Museu de la Universitat de València d’Història Natural, es pot visitar ‘L’exemplar del mes‘, una cita mensual amb la qual pretén mostrar el patrimoni de la institució i que aquest mes es dedica a l’ambre. A més, al hall d’aquest mateix museu ha arribat l’exposició sobre ‘Mafalda’, amb motiu del 60 aniversari del personatge més famós del dibuixant argentí, Quino. El dijous 13, la Sala Manuela Ballester de la Facultat de Ciències Socials ha donat la benvinguda a l’exposició ‘Indignades. No hi ha planeta B‘, que es centra en les dones: la seua història, les lluites per l’emancipació i la igualtat, i la construcció cultural de la feminitat a través de l’obra de María María Acha-Kutscher, i finalment, a partir del dijous 27 de març, al primer pis de la Facultat d’Infermeria i Podologia, es podrà visitar l’exposició ‘Tóxicos (in)visibles’ , que analitza “el món tòxic que vivim” de manera artística i divulgativa.

A més de les exposicions, dins del marc de ‘Cultura als Campus’, març compta -entre projeccions, debats i xerrades- amb diverses activitats, en els diferents campus. L’humorista, Pepiu de Castellar va oferir una trobada, dimecres 12, a les 18 hores, en Facultat de Magisteri; s’ha celebrat un congrés de recerca sobre malalties rares a la Facultat de Biològiques; la Facultat de Filosofia i Ciències de l’Educació acollirà el V Seminari Filosofia al Cinema i divendres, 21 de març, amb motiu del Dia Mundial de la Poesia, el Saló de Graus de la Facultat de Filologia, Traducció i Comunicació serà el lloc triat, com cada any, per a realitzar una lectura de poemes a partir de les 18. La programació detallada de ‘Cultura als Campus’ de març, es pot consultar a aquest fullet i sempre actualitzada en la pàgina d’UV Cultura en la secció de ‘Cultura als Campus’.

**Un febrer de** **‘****Cultura als Campus**

La programació de 2025, va començar amb intensitat al febrer, després de la conclusió dels exàmens del primer quadrimestre. Un total de 25 activitats de diversa índole: exposicions, concerts, xarrades, representacions teatrals, cinema i seminaris. Entre les activitats que més públic van congregar: la trobada amb el director de cinema Jaime Rosales, que va preestrenar el seu llargmetratge ‘Morlaix’ i el ‘Concert Hall. A swingin’affair'.

Moltes de les exposicions inaugurades el mes passat continuen obertes. La Facultat de Medicina i Odontologia acull l’exposició ‘Trobes’, que es pot visitar fins al 5 de maig, per a commemorar el 550 aniversari de la impremta, oferint una selecció de les obres més emblemàtiques de la Biblioteca Històrica de la UV.

El campus de Blasco Ibáñez, en concret a la Biblioteca Joan Reglà, va ser la seu de l’exposició ‘Sanchis Guarner, il·lustrador. Els dibuixos del llibre (1972) sobre la ciutat de València‘, que va mostrar els dibuixos desconeguts de l’il·lustre escriptor, mentre que la Facultat de Geografia i Història va acostar als seus estudiants el meticulós treball de conservació amb l'exposició 'Restauració de l’Església de La nostra Senyora de l’Asunción d’Utiel: Història d’una ambició'.

Al campus de Burjassot, es van inaugurar tres exposicions. Al Hall de la Facultat de Farmàcia i Ciències de l’Alimentació, ‘Chemins de Fer, Chemins de Sable: les espagnols du Transsaharien’, un projecte fotogràfic que recrea els camps de treball a la frontera algerià-marroquina i altres llocs significatius i que pot visitar-se fins al pròxim 5 de maig. Una altra de les exposicions que va rebre febrer en aquest campus va ser ‘Jeroni Munyós. Cosmologia i humanisme en l’època del Renaixement’, en l’ETSE fins a la primera setmana de març. I al hall del MUVHN ‘Espècies aquàtiques exòtiques invasores’, organitzada amb la Confederació Hidrogràfica del Xúquer, per a donar a conéixer les espècies invasores animals i vegetals que amenacen la biodiversitat i la vida les espècies autòctones.

Al Campus de Tarongers, va destacar especialment l’exposició que va tenir lloc en la Facultat de Magisteri, organitzada per l’Aula de Còmic de la Universitat sobre la revista ‘Camacuc’, una publicació que es va veure afectada per la recent dana, així com la xerrada realitzada sobre aquesta Aquestes activitats es van realitzar amb motiu de la setmana cultural del centre.

Més informació:

Galeria d'imatges 

### Cultura als Campus UV - Març

Arxivat en:
Exposicions
, Conferències i debats
, Arts escèniques
, Cinema
, Lletres
, Patrimoni Cultural
, Música

## Altres Notícies

Les XIV Jornades de Còmic de València tornen aquest cap de setmana a La Nau de la Universitat de València

El Centre Cultural La Nau acull les Jornades d’Il·lustració de València (JIV) amb l’art urbà com a protagonista

Més d’una desena d’exposicions i el còmic Pepiu de Castellar, entre les propostes de ‘Cultura als Campus’ de la UV per a març

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar